02015O0035 — FI — 20.04.2020 — 005.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

EUROOPAN KESKUSPANKIN SUUNTAVIIVAT (EU) 2016/65,

annettu 18 päivänä marraskuuta 2015,

eurojärjestelmän rahapolitiikan kehyksen täytäntöönpanossa sovellettavasta markkina-arvon aliarvostuksesta (EKP/2015/35)







▼M1

1 artikla

Vakuuskelpoisiin jälkimarkkinakelpoisiin omaisuuseriin sovellettava markkina-arvon aliarvostus

1. Jälkimarkkinakelpoisiin omaisuuseriin sovelletaan suuntaviivojen (EU) 2015/510 (EKP/2014/60) neljännen osan VI osaston mukaisesti suuntaviivojen (EU) 2015/510 (EKP/2014/60) 2 artiklan 97 kohdassa määriteltyä, mainittujen suuntaviivojen liitteessä olevissa taulukoissa 2 ja 2 a täsmennettyä markkina-arvon aliarvostusta.

2. Yksittäistä omaisuuserää koskeva markkina-arvon aliarvostus riippuu seuraavista tekijöistä:

a) aliarvostusluokka, johon omaisuuserä on 2 artiklassa määritellyllä tavalla luokiteltu,

b) jäljellä oleva maturiteetti tai 3 artiklassa määritelty keskimääräinen painotettu takaisinmaksuaika,

c) omaisuuserän korkorakenne, ja

d) luottoluokka, johon omaisuuserä on luokiteltu.

▼B

2 artikla

Jälkimarkkinakelpoisten omaisuuserien aliarvostusluokkien määrittäminen

Vakuuskelpoiset jälkimarkkinakelpoiset omaisuuserät luokitellaan yhteen viidestä aliarvostusluokasta liikkeeseenlaskijan tyypin ja/tai omaisuuserätyypin mukaan näiden suuntaviivojen liitteessä olevassa taulukossa 1 esitetyllä tavalla:

a) valtion liikkeeseen laskemat velkainstrumentit, EKP:n velkasitoumukset ja kansallisten keskuspankkien omassa jäsenvaltiossaan, jonka rahayksikkö on euro, ennen euron käyttöönottoa liikkeeseen laskemat velkasitoumukset kuuluvat aliarvostusluokkaan I;

▼M3

b) velkainstrumentit, joiden liikkeeseenlaskijoina ovat i) paikallis- ja aluehallinnot; ii) yhteisöt, jotka ovat luottolaitoksia tai muita kuin luottolaitoksia ja jotka eurojärjestelmä on luokitellut valtiosidonnaisiksi laitoksiksi ja jotka täyttävät suuntaviivojen (EU) 2015/510 (EKP/2014/60) liitteessä XIIa vahvistetut määrälliset kriteerit; iii) kansainväliset kehityspankit ja kansainväliset organisaatiot; sekä yhteissijoitusdirektiivin mukaiset katetut jumbolainat kuuluvat aliarvostusluokkaan II;

c) yhteissijoitusdirektiivin mukaiset muut katetut joukkolainat kuin yhteissijoitusdirektiivin mukaiset katetut jumbolainat; muut katetut joukkolainat; ja velkainstrumentit, joiden liikkeeseenlaskijoina ovat i) yritykset, ii) julkisyhteisöjen sektoriin kuuluvat yritykset, tai iii) valtiosidonnaiset laitokset, jotka eivät ole luottolaitoksia ja jotka eivät täytä suuntaviivojen (EU) 2015/510 (EKP/2014/60) liitteessä XIIa vahvistettuja määrällisiä kriteerejä, kuuluvat aliarvostusluokkaan III;

d) kattamattomat velkainstrumentit, joiden liikkeeseenlaskijoina ovat i) luottolaitokset; ii) valtiosidonnaiset laitokset, jotka ovat luottolaitoksia eivätkä täytä suuntaviivojen (EU) 2015/510 (EKP/2014/60) liitteessä XIIa vahvistettuja määrällisiä kriteerejä; tai iii) muut rahoituslaitokset kuin luottolaitokset, kuuluvat aliarvostusluokkaan IV;

▼B

e) omaisuusvakuudelliset arvopaperit kuuluvat aliarvostusluokkaan V riippumatta liikkeeseenlaskijan luokituksesta.

▼M1

3 artikla

Jälkimarkkinakelpoisten omaisuuserien markkina-arvon aliarvostus

1. Aliarvostusluokkiin I–IV luokiteltujen jälkimarkkinakelpoisten omaisuuserien markkina-arvon aliarvostus määritetään seuraavin perustein:

a) yksittäisen omaisuuserän luokittelu luottoluokkaan 1, 2 tai 3;

b) jäljempänä 2 kohdassa kuvattu omaisuuserän jäljellä oleva maturiteetti;

c) jäljempänä 2 kohdassa kuvattu omaisuuserän korkorakenne.

▼M2

2. Aliarvostusluokkiin I–IV luokiteltuihin jälkimarkkinakelpoisiin omaisuuseriin sovellettavan markkina-arvon aliarvostuksen suuruus riippuu niiden jäljellä olevasta maturiteetista ja korkorakenteesta (kiinteäkorkoinen, nollakorkoinen, vaihtuvakorkoinen) näiden suuntaviivojen liitteessä olevassa taulukossa 2 kuvatulla tavalla. Markkina-arvon aliarvostuksen määrittämiseksi käytettävä maturiteetti on omaisuuserän jäljellä oleva maturiteetti korkorakenteesta riippumatta. Korkorakenteeseen sovelletaan seuraavia säännöksiä:

a) vaihtuvakorkoisia instrumentteja, joiden koronasetantakausi on pidempi kuin yksi vuosi, käsitellään kiinteäkorkoisina instrumentteina;

b) vaihtuvakorkoisia instrumentteja, joiden viitekorkona on euroalueen inflaatioindeksi, käsitellään kiinteäkorkoisina instrumentteina;

c) vaihtuvakorkoisia instrumentteja, joiden korkolattia on erisuuri kuin nolla, ja/tai vaihtuvakorkoisia korkokatollisia instrumentteja käsitellään kiinteäkorkoisina instrumentteina;

d) useamman kuin yhden korkorakenteen sisältäviin omaisuuseriin sovellettava markkina-arvon aliarvostus riippuu yksinomaan omaisuuserän jäljellä olevan juoksuajan korkorakenteesta ja se vastaa jälkimarkkinakelpoiseen omaisuuserään, jolla on sama jäljellä oleva maturiteetti ja luottoluokka, sovellettavaa suurinta aliarvostusta. Mikä tahansa korkorakenne, joka on voimassa omaisuuserän jäljellä olevan juoksuajan, voidaan ottaa huomioon tässä tarkoituksessa.

▼M2

2a. Omassa käytössä olevien katettujen joukkolainojen jäljellä oleva maturiteetti määritellään pisimmäksi lakiperusteiseksi maturiteetiksi, jolloin otetaan huomioon niiden ehtoihin sisältyvät mahdolliset pääoman takaisinmaksuja koskevat pidennysoikeudet. Tätä kohtaa sovellettaessa omalla käytöllä tarkoitetaan sitä, että vastapuoli toimittaa vakuudeksi tai käyttää katettuja joukkolainoja, jotka on laskenut liikkeeseen tai taannut vastapuoli itse tai jokin muu yhteisö, johon kyseisellä vastapuolella on suuntaviivojen (EU) 2015/510 (EKP/2014/60) 138 artiklan mukainen läheinen sidos.

▼M1

3. Aliarvostusluokkaan V luokiteltujen jälkimarkkinakelpoisten omaisuuserien osalta markkina-arvon aliarvostukset määritellään korkorakenteesta riippumatta keskimääräisen painotetun takaisinmaksuajan perusteella 4 ja 5 kohdassa täsmennetyllä tavalla. Luokassa V olevien jälkimarkkinakelpoisten omaisuuserien osalta sovellettava markkina-arvon aliarvostus on vahvistettu näiden suuntaviivojen liitteessä olevassa taulukossa 2 a.

4. Omaisuusvakuudellisen arvopaperin ylimmän etuoikeusluokan keskimääräinen painotettu takaisinmaksuaika arvioidaan odotettavaksi olevaksi keskimääräiseksi painotetuksi ajaksi, joka on jäljellä kyseisen etuoikeusluokan takaisinmaksuun. Vakuudeksi toimitettujen pidätettyjen omaisuusvakuudellisten arvopaperien osalta keskimääräisen painotetun takaisinmaksuajan laskemisessa oletetaan, että liikkeeseenlaskijan osto-optioita ei käytetä.

5. ’Vakuudeksi toimitetuilla pidätetyillä omaisuusvakuudellisilla arvopapereilla’ tarkoitetaan 4 kohdassa omaisuusvakuudellisia arvopapereita, joiden osalta enemmän kuin 75 prosenttia jäljellä olevasta nimellisarvosta on omaisuusvakuudellisen arvopaperin alullepanijana olevan vastapuolen käytössä tai sellaisten yhteisöjen käytössä, joilla on läheinen sidos alullepanijaan. Tällainen läheinen sidos määritellään suuntaviivojen (EU) N:o 2015/510 (EKP/2014/60) 138 artiklan mukaisesti.

▼M4

4 artikla

Tiettyihin jälkimarkkinakelpoisiin omaisuuserätyyppeihin sovellettava markkina-arvon lisäaliarvostus

Näiden suuntaviivojen 3 artiklassa vahvistetun markkina-arvon aliarvostuksen lisäksi tiettyihin jälkimarkkinakelpoisiin omaisuuserätyyppeihin sovelletaan markkina-arvon lisäaliarvostusta seuraavasti:

a) Omaisuusvakuudellisiin arvopapereihin, katettuihin joukkolainoihin ja luottolaitosten liikkeeseen laskemiin kattamattomiin velkainstrumentteihin, jotka arvostetaan teoreettisesti suuntaviivojen (EU) 2015/510 (EKP/2014/60) 134 artiklassa kuvattujen sääntöjen mukaisesti, sovelletaan lisäaliarvostusta, joka tehdään 4 prosentin suuruisena hinnanalennuksena arvonmäärityksessä.

b) Omassa käytössä oleviin katettuihin joukkolainoihin sovelletaan lisäaliarvostusta, joka on i) 6,4 prosenttia luottoluokkiin 1 ja 2 luokiteltujen velkainstrumenttien arvosta ja ii) 9,6 prosenttia luottoluokkaan 3 luokiteltujen velkainstrumenttien arvosta.

c) Edellä b kohtaa sovellettaessa omalla käytöllä tarkoitetaan sitä, että vastapuoli toimittaa vakuudeksi tai käyttää katettuja joukkolainoja, jotka on laskenut liikkeeseen tai taannut vastapuoli itse tai jokin muu yhteisö, johon kyseisellä vastapuolella on suuntaviivojen (EU) 2015/510 (EKP/2014/60) 138 artiklan mukainen läheinen sidos.

d) Jos b kohdassa tarkoitettua markkina-arvon lisäaliarvostusta ei voida soveltaa kansallisen keskuspankin vakuushallintajärjestelmän, kolmikanta-agentin tai TARGET2-Securities -alustan automaattisen vakuustoiminnon yhteydessä, lisäaliarvostusta sovelletaan tällaisissa järjestelmissä tai alustoissa katetun joukkolainan, jonka oma käyttö on mahdollista, koko liikkeeseenlaskun arvoon.

▼B

5 artikla

Vakuuskelpoisiin ei-jälkimarkkinakelpoisiin omaisuuseriin sovellettava markkina-arvon aliarvostus

▼M3

1. Yksittäisiin lainasaamisiin sovelletaan erityistä markkina-arvon aliarvostusta, joka määritetään jäljellä olevan maturiteetin, luottoluokan ja korkorakenteen mukaan näiden suuntaviivojen liitteessä olevassa taulukossa 3 esitetyllä tavalla.

2. Lainasaamisten korkorakenteeseen sovelletaan seuraavia säännöksiä:

a) nollakorkoisia lainasaamisia kohdellaan kiinteäkorkoisina lainasaamisina;

b) vaihtuvakorkoisia lainasaamisia, joiden koronasetantakausi on pidempi kuin yksi vuosi, kohdellaan kiinteäkorkoisina lainasaamisina;

c) vaihtuvakorkoisia lainasaamisia, joissa on korkokatto, kohdellaan kiinteäkorkoisina lainasaamisina;

d) vaihtuvakorkoisia lainasaamisia, joiden koronasetantakausi on enintään yksi vuosi ja joilla on korkolattia, mutta ei korkokattoa, kohdellaan vaihtuvakorkoisina lainasaamisina;

e) useantyyppisiä koronmaksuja sisältäviin lainasaamisiin sovelletaan markkina-arvon aliarvostusta, jossa otetaan huomioon vain lainasaamisen jäljellä olevat koronmaksut. Jos lainasaamisen jäljellä olevana juoksuaikana suoritettavia koronmaksuja on useantyyppisiä, jäljellä olevia koronmaksuja kohdellaan kiinteään korkoon perustuvina maksuina, ja aliarvostuksen määrittämiseksi käytettävä maturiteetti määräytyy lainasaamisen jäljellä olevan maturiteetin mukaan.

▼M3 —————

▼M4

5. Ei-jälkimarkkinakelpoisiin asuntolainavakuudellisiin vähittäismarkkinavelkainstrumentteihin (RMBD) sovelletaan 25,2 prosentin suuruista markkina-arvon aliarvostusta.

▼B

6. Määräaikaistalletuksiin ei sovelleta markkina-arvon aliarvostusta.

▼M1

7. Yksittäisten ei-jälkimarkkinakelpoisten velkainstrumenttien, joiden vakuutena on vakuuskelpoisia lainasaamisia (jäljempänä ’DECC-velkainstrumentit’), kuhunkin vakuussammiossa olevaan lainasaamiseen sovelletaan markkina-arvon aliarvostusta ►M3 edellä 1 ja 2 kohdassa ◄ täsmennettyjä sääntöjä noudattaen. Vakuussammioon sisältyvien lainasaamisten yhteenlasketun arvon on oltava – markkina-arvon aliarvostuksen soveltamisen jälkeen – jatkuvasti yhtä suuri tai suurempi kuin DECC-velkainstrumentin jäljellä olevan pääoman määrä. Jos yhteenlaskettu arvo laskee alle edellisessä virkkeessä tarkoitetun kynnysarvon, DECC-velkainstrumentit katsotaan vakuudeksi kelpaamattomiksi.

▼B

6 artikla

Voimaantulo ja täytäntöönpano

1. Nämä suuntaviivat tulevat voimaan päivänä, jona ne annetaan tiedoksi niiden jäsenvaltioiden kansallisille keskuspankeille, joiden rahayksikkö on euro.

2. Niiden jäsenvaltioiden kansalliset keskuspankit, joiden rahayksikkö on euro, toteuttavat näiden suuntaviivojen noudattamisen edellyttämät toimenpiteet ja soveltavat niitä 25 päivästä tammikuuta 2016. Ne toimittavat EKP:lle tiedot näihin toimenpiteisiin liittyvistä asiakirjoista ja keinoista viimeistään 5 päivänä tammikuuta 2016.

7 artikla

Adressaatit

Nämä suuntaviivat on osoitettu niiden jäsenvaltioiden kansallisille keskuspankeille, joiden rahayksikkö on euro.

▼M1









LIITE

▼M3







Taulukko 1 Vakuuskelpoisten jälkimarkkinakelpoisten omaisuuserien aliarvostusluokat liikkeeseenlaskijan tyypin ja/tai omaisuuserätyypin perusteella Luokka I Luokka II Luokka III Luokka IV Luokka V Valtion liikkeeseen laskemat velkainstrumentit EKP:n velkasitoumukset Velkasitoumukset, joita kansalliset keskuspankit ovat laskeneet liikkeeseen ennen kuin niiden jäsenvaltio on ottanut euron käyttöön Paikallis- ja aluehallinnon liikkeeseen laskemat velkainstrumentit Velkainstrumentit, joita ovat laskeneet liikkeeseen yhteisöt (luottolaitokset tai muut kuin luottolaitokset), jotka eurojärjestelmä on luokitellut valtiosidonnaisiksi laitoksiksi ja jotka täyttävät suuntaviivojen (EU) 2015/510 (EKP/2014/60) liitteessä XIIa vahvistetut määrälliset kriteerit Kansainvälisten kehityspankkien ja kansainvälisten organisaatioiden liikkeeseen laskemat velkainstrumentit Yhteissijoitusdirektiivin mukaiset katetut jumbolainat Yhteissijoitusdirektiivin mukaiset katetut joukkolainat, muut kuin jumbolainat Muut katetut joukkolainat Velkainstrumentit, joita ovat laskeneet liikkeeseen yritykset, julkisyhteisöjen sektoriin kuuluvat yritykset ja valtiosidonnaiset laitokset, joka eivät ole luottolaitoksia eivätkä täytä suuntaviivojen (EU) 2015/510 (EKP/2014/60) liitteessä XIIa vahvistettuja määrällisiä kriteerejä Vakuudettomat velkainstrumentit, joita ovat laskeneet liikkeeseen luottolaitokset ja valtiosidonnaiset laitokset, jotka ovat luottolaitoksia eivätkä täytä suuntaviivojen (EU) 2015/510 (EKP/2014/60) liitteessä XIIa vahvistettuja määrällisiä kriteerejä Muiden rahoituslaitosten kuin luottolaitosten liikkeeseen laskemat kattamattomat velkainstrumentit Omaisuus-vakuudelliset arvopaperit

▼M4







Taulukko 2 Aliarvostusluokkiin I–IV luokiteltuihin vakuuskelpoisiin jälkimarkkinakelpoisiin omaisuuseriin sovellettava markkina-arvon aliarvostus (prosentteina) Aliarvostusluokat Luottoluokka Jäljellä oleva maturiteetti (vuotta) (1) Luokka I Luokka II Luokka III Luokka IV Kiinteäkork. Nollakork. Vaihtuvakork. Kiinteäkork. Nollakork. Vaihtuvakork. Kiinteäkork. Nollakork. Vaihtuvakork. Kiinteäkork. Nollakork. Vaihtuvakork. Luokat 1 ja 2 [0,1) 0,4 0,4 0,4 0,8 0,8 0,8 0,8 0,8 0,8 6,0 6,0 6,0 [1,3) 0,8 1,6 0,4 1,2 2,0 0,8 1,6 2,4 0,8 8,0 8,4 6,0 [3,5) 1,2 2,0 0,4 2,0 2,8 0,8 2,4 3,6 0,8 10,4 10,8 6,0 [5,7) 1,6 2,4 0,8 2,8 3,6 1,2 3,6 4,8 1,6 11,6 12,4 8,0 [7,10) 2,4 3,2 1,2 3,6 5,2 2,0 4,8 6,4 2,4 13,2 14,4 10,4 [10, ∞) 4,0 5,6 1,6 6,4 8,4 2,8 7,2 10,4 3,6 16,0 20,4 11,6 Luokka 3 [0,1) 4,8 4,8 4,8 5,6 5,6 5,6 6,4 6,4 6,4 10,4 10,4 10,4 [1,3) 5,6 6,4 4,8 7,6 10,8 5,6 9,6 12,0 6,4 18,0 20,0 10,4 [3,5) 7,2 8,0 4,8 10,8 14,8 5,6 13,2 17,6 6,4 22,4 26,0 10,4 [5,7) 8,0 9,2 5,6 11,2 16,0 7,6 14,8 20,8 9,6 24,4 28,0 18,0 [7,10) 9,2 10,4 7,2 12,8 19,6 10,8 15,2 22,4 13,2 24,8 29,6 22,4 [10, ∞) 10,4 12,8 8,0 15,2 23,6 11,2 15,6 24,0 14,8 25,2 30,4 24,4 (1) [0,1) = jäljellä oleva maturiteetti alle yhden vuoden, [1,3) = jäljellä oleva maturiteetti yksi vuosi tai enemmän ja alle kolme vuotta jne.







Taulukko 2a Aliarvostusluokkaan V luokiteltuihin vakuuskelpoisiin jälkimarkkinakelpoisiin omaisuuseriin sovellettava markkina-arvon aliarvostus (prosentteina) Luokka V Luottoluokka Keskimääräinen painotettu takaisinmaksuaika (1) Markkina-arvon aliarvostus Luokat 1 ja 2 [0,1) 3,2 [1,3) 3,6 [3,5) 4,0 [5,7) 7,2 [7,10) 10,4 [10, ∞) 16,0 (1) [0,1) = keskimääräinen painotettu takaisinmaksuaika alle yhden vuoden, [1,3) = keskimääräinen painotettu takaisinmaksuaika yksi vuosi tai enemmän ja alle kolme vuotta jne.